Solea aegyptiaca

Solea senegalensis Chabanaud, 1927 é unha especie de peixe teleósteo da orde dos pleuronectiformes, suborde dos pleuronectoideos e familia dos soleidos,Solea aegyptiaca Chabanaud, 1927 no WoRMS. coñecida en galego como linguado de Exipto.Lahuerta e Vázquez (2000), p. 85.

É unha especie moi semellante ao linguado común (S. solea), coa que adoito se confunde, que habita nas costas do Mediterráneo oriental, desde Tunisia e o extremo sur do mar Adriático até Exipto.

 Taxonomía 
A especie foi descrita en 1927 polo ictiólogo francés Paul Chabanaud.

 Sinónimos 
Ademais de polo nome orixinario, e actualmente válido, que lle impuxo Chabanaud, a especie coñécese tamén polo sinónimo Solea vulgaris aegyptiaca Chabanaud, 1927, é dicir, como subespecie de Solea vulgaris, que definira Quensel en 1806, no seu traballo Försök att närmare bestämma och naturligare uppställa svenska arterna af flunderslägte. K. Sven. Vetenskapsakad. Handl. vol. 27, pp. 44–56 e 203-233, e que hoxe está idenfificada como Solea solea.Solea vulgaris Quensel, 1806 no WoRMS.

 Características 
Moi semellante a Solea solea, o linguado común, do que difire só nalgúns detalles anatómicos e da coloración: 
 A membrana que une as aletas dorsal e anal coa aleta caudal é moi reducida, con respecto á máis desenvolvida do linguado común.
 O lado pigmentado do corpo está salferido de puntos azuis, como no linguado do Senegal, do que se distiungue pola cor da pectoral.
 A aleta pectoral do lado pigmentado é clara; esta son claras na metade anterior, e negra na metade externa.
 A aleta caudal non presenta o bordo escuro.

O tamaño máximo desta especie é de Desoutter, M. (1986): "Soleidae", pp. 430-431, en: J. Daget, J.-P. Gosse & D. F. E. Thys van den Audenaerde, eds. Check-list of the freshwater fishes of Africa (CLOFFA). ISNB, Brussels; MRAC, Tervuren; and ORSTOM, Paris. Vol. 2.

 Bioloxía 
 Hábitat e distribución 
É un peixe mariño, demersal, oceanódromo, que adoita habitar a profundidades de até os 100 m,FAO EastMed Project (2013): Species identification plates, Arabic/Egyptian/English version 2013. FAO EastMed Project. en augas subtropicais do Mediterráneo oriental, desde Tunisia e o sur do mar Adriático até Exipto, inclñuíndo o canal de Suez.Solea aegyptiaca Chabanaud, 1927 en FishBase.	

Predominantemente litoral, vive en fondos areosos ou lamacentos, até os 100 m de profundidade.

 Alimentación 
Aliméntase basicamente de invertebrados bentónicos, como vermes poliquetos, cnidarios, moluscos bivalvos e pequenos crustáceos.

 Especie semellante 

A miúdo confúndese coa especie simpátrica Solea vulgaris Quensel 1806, un sinónimo de Solea solea (Linnaeus, 1758.

 Pesca 
Solea aegyptiaca captúrase na súa área de distribución, na zona de pesca 37 (Mediterráneo).

 Notas 

 Véxase tamén 

 Bibliografía 
 Bauchot, M. L. (1987): "Poissons osseux", pp. 891–1421, en: W. Fischer, M. L. Bauchot & M. Schneider, eds. Fiches FAO d'identification pour les besoins de la pêche. (rev. 1). Méditerranée et mer Noire. Zone de pêche 37. Vol. II. Roma: Commission des Communautés Européennes et FAO.
 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia / Termigal. ISBN 84-453-2913-8.
 van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. et al., eds.: European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: 357-374. París: Muséum national d'Histoire naturelle. ISBN 2-85653-538-0.

 Outros artigos 

 Pleuronectiformes
 Pleuronectoideos
 Soleidos
 Solea
 Solea solea
 Solea senegalensis

 Ligazóns externas 

 Solea aegyptiaca  na EOL. Con informacións, imaxe e mapa de distribución .
 Solea aegyptiaca na ADW.

Categoría:Pleuronectiformes
Categoría:Animais descritos en 1927
Categoría:Produtos da pesca